СЯБЕ Лізавета Іосіфаўна характарызуе як жыццялюба. Штодня рана ўстае, з ахвотай прымаецца за гаспадарчыя клопаты і любімыя справы. Увесь дзень чымсьці занятая. З бяз- дзеяннем і пасіўнасцю не знаёма. Улетку ў яе кватэры, як сама жартуе, пачынае працаваць міні-завод па нарыхтоўках садавіны і агародніны. Хатнія кансервы вязе дзецям і пляменніцы ў Віцебск, частуе імі сяброў. Сочыць за сваім харчаваннем, стараецца не ўжываць шкоднай ежы і ўвогуле весці здаровы лад жыцця. Адсюль энергія, актыўнасць, захопленасць.